Document ID: 31997R1204

KOMMISSIONENS FORORDNING (EF) Nr. 1204/97 af 27. juni 1997 om ændring af forordning (EØF) nr. 3472/85 om forskrifter for interventionsorganernes opkøb og oplagring af olivenolie
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer (1), senest ændret ved forordning (EF) nr. 1581/96 (2), særlig artikel 12, stk. 4, og
ud fra følgende betragtninger:
I Kommissionens forordning (EØF) nr. 3472/85 (3), senest ændret ved forordning (EF) nr. 1509/94 (4), fastlægges bl.a. de analysemetoder, der skal anvendes til at bestemme kvaliteten af den olivenolie, som tilbydes til intervention;
for at fremme kvalitetspolitikken og sikre en bedre kontrol med kvaliteten af den olie, der tilbydes til intervention, bør de analysemetoder, der anvendes i forbindelse hermed, suppleres;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -
UDSTEDT FØLGENDE FORORDNING:
Artikel 1
I forordning (EØF) nr. 3472/85 foretages følgende ændringer:
1) Artikel 2, stk. 4, litra a) g b), affattes således:
»a) efter metoderne i forordning (EØF) nr. 2568/91 har kontrolleret, at den tilbudte jomfruolies fysisk-kemiske kendetegn er i overensstemmelse med de kendetegn, der er angivet i bilag I til nævnte forordning, for én af jomfruoliekategorierne.«
2) Artikel 2, stk. 4, litra c), bliver herefter til artikel 2, stk. 4, litra b).
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 27. juni 1997.

Labels: 3
17